
A  V  I  Z
===========
- asupra proiectului de hotărâre privind modificarea Hotărârii pentru aprobarea     Studiului de oportunitate privind concesionarea prin licitație publică  a unui teren situat pe strada Dealului

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind modificarea Hotărârii pentru aprobarea Studiului de oportunitate privind concesionarea prin licitație publică  a unui teren situat pe strada Dealului, am constatat că acesta a fost iniţiat cu respectarea prevederilor legale în vigoare.
Potrivit art. 108, lit. b) din OUG nr. 57/2019 privind Codul administrativ, Consiliile locale şi consiliile judeţene hotărăsc, în condiţiile prevăzute în partea a V-a a Codului administrativ, ca bunurile ce aparţin domeniului public sau privat, local sau judeţean, după caz, să fie concesionate.
Iniţiativa concesionării trebuie să aibă la bază efectuarea unui studiu de oportunitate întocmit potrivit art. 308 alin. (4) din OUG nr. 57/2019 privind Codul administrativ, studiu aprobat de către concedent prin hotărâre.	
Faţă de cele de mai sus şi în conformitate cu prevederile art. 243, alin. (1)  lit. a) din OUG nr. 57/2019 privind Codul administrativ, avizez favorabil acest proiect.

